Elie Wiesel: Bez intervencije Washingtona, Pariza i Londona, rat u Bosni ne bi prestao
U ekskluzivnom razgovoru za Glas Amerike, istaknuti Nobelovac govori o ratu u Bosni i Hercegovini i svome nastojanju da ga zaustavi
Kada je rat u BiH počeo, jedan od najistaknutijih i najglasnijih među onima koji su pozivali da se nešto učini da se zaustavi krvoproliće, bio je dobitnik Nobelove nagrade za mir, aktivista i humanista Elie Wiesel. On je već 1992. i 1993. godine pozivao tadašnju američku administraciju da poduzme akciju i zaustavi krvoproliće u Bosni i Hercegovini. O svojim osjećanjima danas, 20 godina kasnije govorio je u eksluzivnom razgovoru za Glas Amerike. Preživio je holokaust, u Auschwitzu i Buchenwaldu izgubio je majku, jednu od sestara i oca. Elie Wiesel dobro zna šta znače rat, patnja, gubitak i preživljavanje. Dobitnik Nobelove nagrade za mir 1986. i humanista, cijeli je život posvetio zalaganju za Izrael, sovjetske jevreje, nestale u Argentini, izbjeglice iz Kambodže, Kurde, žrtve gladi i genocida u Africi, žrtve aparthejda u Južnoj Africi i žrtve rata u bivšoj Jugoslaviji. Na početku rata, otišao je u Srbiju i Bosnu. Na samom početku rata u Bosni, Elie Wiesel je bio jedan od prvih koji su pozivali tadašnje američke predsjedike George HW Busha i Billa Clintona, da poduzmu akciju i zaustave krvoproliće. Krajem 1992. se, između ostalih, sastao sa Karadžićem i Miloševićem. Prethodni američki predsjednik, George HW Bush, kojeg je gospodin Wiesel dobro poznavao, nije bio voljan išta poduzeti. Elie Wiesel je tokom posjete BiH krajem 1992. posjetio zatvornike teško ponižavane i maltretirane, što je, kako kaže, bilo jako teško iskustvo za njega. Kao aktivista i humanista, on, kako sam kaže, radi sve što može i kada god može, kako bi se borio protiv poniženja. Formiranje tribunala za ratne zločine počinjene na području bivše Jugoslavije, je bila upravo njegova ideja. Glavni i osnovni cilj: pravda. Međunarodna intervencija u Bosni međutim nije odmah uslijedila. Međunarodna zajednica je čekala. Profesor Wiesel smatra da je akciju trebalo poduzeti odmah. Rat u Bosni je teško zaboraviti. Za mnoge koji ga se sjećaju, osjećanja su često pomiješana. , kaže za naš program profesor Wiesel. 84-godišnji Elie Wiesel je autor više od 50 knjiga. Osim Nobelove nagrade za mir, dobitnik je američke predsjedničke medalje slobode, zlatne medalje američkog Kongresa, a sa suprugom Marion je osnovao i fondaciju Elie Wiesel Foundation for Humanity, čija je misija boriti se protiv netolerancije i nepravde putem međunarodnog dijaloga i programa za mlade koji promoviraju razumjevanje i jednakost.